b"\n_START_ARTICLE_\nSenlis\n_START_SECTION_\nGeografija\n_START_PARAGRAPH_\nKraj le\xc5\xbei v osr\xc4\x8dju nekdanje province Valois ob reki Nonette, dobrih 50 km jugovzhodno od Beauvaisa.\n_START_SECTION_\nAdministracija\n_START_PARAGRAPH_\nSenlis je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Aumont-en-Halatte, Avilly-Saint-L\xc3\xa9onard, Barbery, Chamant, La Chapelle-en-Serval, Courteuil, Mont\xc3\xa9pilloy, Mont-l'\xc3\x89v\xc3\xaaque, Mortefontaine, Ognon, Orry-la-Ville, Plailly, Pontarm\xc3\xa9, Thiers-sur-Th\xc3\xa8ve, Villers-Saint-Frambourg in Vineuil-Saint-Firmin z 32.309 prebivalci._NEWLINE_Naselje je prav tako sede\xc5\xbe okro\xc5\xbeja, v katerem se nahajajo kantoni Betz, Chantilly, Creil-Jug, Creil-Nogent-sur-Oise, Cr\xc3\xa9py-en-Valois, Montataire, Nanteuil-le-Haudouin, Neuilly-en-Thelle, Pont-Sainte-Maxence in Senlis z 262.630 prebivalci.\n_START_SECTION_\nZgodovina\n_START_PARAGRAPH_\nSenlis je bil v zgodnjem rimskem obdobju poznan kot Augustomagus, kasneje Civitas Silvanectium. V 3. stoletju je bil okoli njega dvignjen 7 metrov visok obrambni zid, ki je bil v uporabi vse do 13. stoletja. Zahodno od mesta se jenahajal rimski amfiteater._NEWLINE_V srednjem veku so bil tu nastasnjeni monarhi zgodnjih francoskih dinastij, ki so na ostankih rimske naselbine zgradili grad. Leta 987 je reimski nad\xc5\xa1kof Adalberon sklical zbor v Senlisu, na katerem je bil za novega francoskega kralja predlagan Hugo Capet, 3. julija 987 okronan za kralja v bli\xc5\xbenjem Noyonu. Kasnej\xc5\xa1i monarhi so mesto zapustili, za novo prebivali\xc5\xa1\xc4\x8de pa si izbrali Compi\xc3\xa8gne in Fontainebleau. V 12. stoletju je Senlis pridobil mestne okope, s\xc4\x8dasoma pa je njegov sloves za\xc4\x8del pojemati."